Врз основа на член 143 став 5 од Законот за заштита на децата (Консолидиран текст 2022) ВД Директорот на ЈОУДГ,,Наша иднина „Прилеп објавува

## ИНТЕРЕН ОГЛАС бр.1/2024

## за пополнување на работни места со унапредување

На интерниот оглас може да се пријави давател на услуга вработен во истата установа, кој ги исполнува општите и посебните услови пропишани за соодветното ниво во овој закон и во актот на систематизација како и:

- да е оценет со оцена „4” или „5 “ при последното оценување,

- да поминал најмалку две години на тековното работно место и

- да не му е изречена дисциплинска мерка во последната година пред

објавувањето на интерниот оглас.

За погоренаведените услуги кандидатот треба да достави доказ за исполнување на истите.

**1.Раководител- две (2) лица**

**-Потребни посебни услови**

- со соодветно високо образование за вработени од редот на стручните работници од ниво Б1, Б2 и Б3, односно од редот на воспитувачи од ниво В1, В2, В3,

најмалку пет години работно искуство во установата,

со соодветна лиценца за работа за стручен работник односно за воспитувач.

Работното време изнесува 40 часа неделно,од понеделник до петок од 07:00 до 15:00 часот.

Oсновна нето плата 40.297,00 денари

Покрај наведените посебни услови кандидатите треба да ги исполнуваат и општите законски услови.

**Со пријавата кандидатите треба да достават :**

* Диплома (Уверение), Свидетелство за завршено соодветно образование (оригинал или заверен препис);
* Уверение за државјанство на РСМ не постаро од 6 месеци;
* Лекарско уверение не постаро од 6 месеци;
* Уверение дека не е изречена казна или прекршочна санкција забрана за вршење професија, дејност или должност не постаро од 6 месеци.
* Уверение дека не му е изречена казна со правосилна судска пресуда со која е осудено за кривично дело за семејно насилство, одземање на малолетно лице,негрижа или злоставување на малолетно лице или родосвернавење, за кривчно дело од групата на дела против половата слобода не постаро од 6 месеци.
* Важечка лиценца за стручен работник односно за воспитувач.

Огласот трае 5 работни денови од денот на неговото објавување.

Кандидатите се пријавуваат на интерниот оглас со поднесување на пополнета пријава и докази за податоците содржани во пријавата и истата преку архивата ја доставуваат до организационата единица за управување со човечки ресурси или до лицето кое ги врши работите за управување со човечките ресурси.

Постапката по интерниот оглас се содржи од две фази:

административна селекција која се состои од проверка на внесените податоци во пријавата и приложените докази во пријавата и интервју. За кандидатите за кои при административната селекција ќе се утврди дека не ги исполнуваат условите утврдени во интерниот оглас, постапката на селекција завршува. За останатите кандидати во рок од 5 работни денови по завршувањето на административната селекција комисијата спроведува интервју.

По завршената административна селекција и интервјуто, комисијата составува ранг листа и му го предлага прво рангираниот кандидат на директорот. Во рок од три работни дена на добивање на предлогот директорот е должен да донесе одлука за избор. Одлуката за избор се доставува до кандидатите и се објавува на интернет страницата на установата.

Комплетната документација да се достави на адреса: ЈОУДГ „Наша иднина„ Прилеп, на ул.,,Бидимаж “ бб –Прилеп

Некомплетните и ненавремените документи нема да се разгледуваат.

ЈОУДГ„Наша иднина “ ПРИЛЕП